Hisyam Inteam

Hisyam bin Ahmad@Ahmadiah (lahir pada 1 Februari 1980) atau lebih dikenali sebagai Hisyam Inteam merupakan salah seorang anggota kumpulan Inteam (dahulunya In-Team) yang popular dengan lagu-lagu hits mereka seperti Kasih Kekasih, Impian Kasih, Nur Kasih, Setanggi Syurga dan banyak lagi. Beliau bersama anggota-anggota Inteam ketika itu iaitu Syah, Hazamin dan Allahyarham Suhaimi Saad membuat penampilan sulung pada tahun 2000 dengan album pertama mereka iaitu Kasih Kekasih di bawah label Hijjaz Records.

Biarpun pernah meninggalkan Inteam pada satu ketika dan meneruskan karier dengan kumpulan DeHearty yang ditubuhkan pada tahun 2003, anak kelahiran Kuala Lumpur ini kembali bersama Inteam dan meneruskan perjuangan nasyid bersama-sama Syah, Hazamin dan Abdul Rahim. Tidak seperti sahabat-sahabatnya yang menguruskan Inteam Group Of Companies, Hisyam kini memegang jawatan sebagai Ketua Pegawai Eksekutif (CEO) di Waqaf FELDA setelah 20 tahun berkhidmat dengan FELDA.

Pendidikan
Beliau mendapat pendidikan awal di Sekolah Kebangsaan Lembah Keramat, Kuala Lumpur pada tahun 1987, sebelum memasuki Madrasah Darul Falah, Melaka (1988-1990). Selepas itu, dia menyambung pengajian ke peringkat menengah di Sekolah Menengah Rendah Agama Az-Zafirah (1991-1992). 

Kemudian, beliau memasuki Sekolah Menengah Agama (Arab) Ar-Rahmah Kenali (1996-1997) dan melanjutkan pengajannya ke peringkat universiti di Universiti Islam Antarabangsa Malaysia (UIAM) dalam Jurusan Pengajian Ilmu Wahyu.© Ikhwanul In-Team.

 Perjalanan Karier 

 2007-kini: Nur Insani, Projek-Projek Bersama Inteam & Kembali Bersama Inteam (2015) 
Pada tahun 2007, Hisyam telah dijemput oleh kumpulan lamanya, Inteam sebagai penampilan istimewa dalam album Nur Insani pada tahun yang sama. Dua tahun selepas itu, beliau bersama Suhaimi telah diundang juga oleh kumpulan Inteam untuk bersama-sama merakamkan album yang berjudul Allahu Rabbi di mana album tersebut merupakan projek reunited pertama mereka sepanjang mereka bergiat aktif dalam industri nasyid tanah air. Pada tahun 2013, beliau sekali lagi terlibat dalam projek reunited yang kedua dengan album berjudul Iman & Aman oleh Inteam, juga sebagai undangan istimewa bersama Suhaimi.

Namun pada 21 Mei 2015, secara rasminya beliau telah kembali menganggotai Inteam untuk bersama sahabat-sahabatnya iaitu Syahril, Hazamin dan Abdul Rahim. Kembalinya beliau ke pangkuan Inteam menjadikan kumpulan tersebut kini berjumlah 4 orang.

Diskografi
KumpulanTahunJudul AlbumPenerbitLabelEdaranJualanIn-Team/Inteam2000Kasih KekasihHijjazHijjaz RecordsNAR Records80,000 unit2001Impian KasihHijjazHijjaz RecordsNAR Records50,000 unit2007 Nur InsaniInteamInteam RecordsEMI2009 Allahu RabbiInteamInteam RecordsWarner Music2010 Nur Muhammad (Bersama Kumpulan UNIQUE) InteamInteam RecordsWarner Music2013 Iman & AmanInteamInteam RecordsWarner Music Malaysia2015 Miracle Hits InteamInteamInteam RecordsSony Music2017 Zikir HatiInteamInteam RecordsInteam Records2020 Inteam 20 TahunInteamInteam RecordsInteam Records & Universal Music Malaysia2024 Zikir Hati 2InteamInteam RecordsInteam Records Qasidah QalbuInteamInteam RecordsInteam Records2025 Inteam 25 TahunInteamInteam RecordsInteam Records2026 Citra KasihInteamInteam RecordsInteam RecordsDeHearty2004 Di Hati Musrad (Musa Exists)NAR RecordsNAR Records2005 Insan IstimewaMusradNAR RecordsNAR Records

 Karya, Single dan Kolaborasi 
TahunLagu/Karya/Album     Artis/ Penyanyi      Komposer      Lirik      Label   2005WanitaDeheartyHisyam InteamHisyam InteamNAR Records2007Puteri PuteriInteam (bersama Hisyam Ahmad)Hazamin InteamHazamin InteamInteam Records2007Ayah dan IbuInteam (bersama Hisyam Ahmad)InteamRRInteam Records2018Tenang Digiring TerangHisyam InteamG-NolaMusradAda Exists Music2020Wanita (2020)InteamHisyam InteamHisyam InteamInteam Records

 Rujukan 

Kategori:Orang hidup
Kategori:Penyanyi lelaki Malaysia
Kategori:Muslim Malaysia
Kategori:Kelahiran 1980
Kategori:Penyanyi nasyid Malaysia